section_heading: Životopis
paragraph_text: Godine 1924. s uspjehom završava školovanje u Američkoj školi za djevojke u Teheranu. Određeno je vrijeme radila u istoj školi kao predavač. Zatim se zaposlila u knjižnici. Sa dvorca Pahlavija je 1926. godine dobila poziv da podučava šahovu ženu, ali je tu ponudu odbila. Godine 1934. vjenčala se sa svojim bratićem i četiri mjeseca kasnije, u pratnji svoga supruga, otišla u Kermanšah. Taj brak je potrajao samo deset tjedana nakon čega se ona vratila u očevu kuću u Teheran. Tijekom nekoliko mjeseci 1938.—1939. godine radila je u knjižnici Visoke škole u Teheranu, danas Sveučilište Tarbiat Moalem (Pedagoška akademija). Godine 1941. u tridesetpetoj godini života, razboljela se od tifusne groznice i pada u krevet. Iste je godine i preminula. Sahranjena je u Grobnici svetih i časnih (pokraj svoga oca) u Komu. Neki vjeruju kako je Parvin Etesami bila u nemilosti vlade tog vremena i kako je ubijena u bolesničkoj postelji.